เฟิร์สวิน

เฟิร์สวิน (First Win) เป็นรถเกราะป้องกันทุ่นระเบิดยานพาหนะเคลื่อนที่ทหารราบ ด้วยการเชื่อมตัวถังรูปตัววี มอโนค็อกทั้งหมด ที่ให้การปกป้องในระดับสูงต่อภัยคุกคามในสนามรบที่หลากหลาย รวมถึงทุ่นระเบิดและระเบิดแสวงเครื่อง น้ำหนักยานพาหนะรวมอยู่ที่ประมาณเก้าตันและสามารถลำเลียงกองกำลังได้ถึง 10 นายพร้อมพลขับ
บริษัทชัยเสรีคาดหวังที่จะส่งออกเฟิร์สวินไปยังลูกค้าต่างประเทศ

**ประวัติ**
กองทัพบกไทยได้ประกาศคำสั่งซื้อเฟิร์สวินชุดแรกจำนวน 21 คัน การสั่งซื้อเฟิร์สวินเพิ่มเติมห้าคันกำลังได้รับการเจรจาเพื่อสั่งซื้อ ส่วนกระทรวงยุติธรรมได้สั่งซื้อเฟิร์สวิน 18 คัน สำหรับกรมสอบสวนคดีพิเศษ
สำหรับปี ค.ศ. 2017 บริษัทชัยเสรีได้จัดแสดงเฟิร์สวิน 2 ในงานดีเฟนส์แอนด์ซีคิวริตี 2017

**การออกแบบ**
สามารถติดตั้งปืนกลขนาด 7.62 หรือ .50 มม. บนหลังคา ในขณะที่พอร์ตการยิงจัดให้ใช้อาวุธขนาดเล็กจากภายใน ส่วนระบบอาวุธระยะไกลสามารถติดตั้งได้ตามความต้องการ
เฟิร์สวินขับเคลื่อนด้วยเครื่องยนต์ดีเซลคัมมินส์ (300 แรงม้าในรูปแบบดั้งเดิม, 250 แรงม้าในรุ่นอี) ประกอบกับระบบเกียร์อัตโนมัติแอลลิสัน 3000 เอสพี (แอลลิสัน 2500 เอสพี ในรุ่นอี, ให้ความเร็วสูงสุดถึง 100 กม./ชม.) ยานพาหนะมาพร้อมกับพวงมาลัยพาวเวอร์มาตรฐาน, ระบบกันสะเทือนแบบอิสระ และยางรันแฟลต การป้องกันเชิงวิถีศาสตร์ขึ้นอยู่กับสตาแนก 4569 ระดับ 2 และการป้องกันทุ่นระเบิดถึงระดับ 3บี ภายใต้ศูนย์ตัวถัง และระดับ 4เอ ภายใต้ที่ตั้งใด ๆ

**รุ่น**
แบบต่อไปนี้ผลิตโดยบริษัทชัยเสรี:- เฟิร์สวิน: รูปแบบเดิม เป็นที่รู้จักในฐานะรถหุ้มเกราะอเนกประสงค์เฟิร์สวิน- เฟิร์สวิน-อี: รุ่นที่กะทัดรัดกว่าด้วยน้ำหนักรถรวม 10 ตัน เปรียบได้กับฮัมวี- เฟิร์สวิน ป้องกันการจลาจล: ใช้โดยตำรวจไทยพร้อมป้อมปืนระบบรีโมตคอนโทรลด้านบน มีความจุผู้โดยสารแปดคน- เฟิร์สวิน เอพีซี: ปรากฏตัวครั้งแรกในงานดีเฟนส์แอนด์ซีคิวริตี 2015 กับลำตัวที่ยาวขึ้นเพื่อรองรับผู้โดยสารมากขึ้น- เอวี4 ลีปันบารา: สัญญาอนุญาตสร้างโดยเดฟเทคสำหรับกองทัพมาเลเซียและตำรวจมาเลเซีย โดยวางแผนไว้ที่ 200 คัน ซึ่งได้รับการเปลี่ยนชื่อเป็นลีปันบาราโดยนาจิบ ราซัก นายกรัฐมนตรีมาเลเซีย เมื่อเขาไปเยี่ยมชมซุ้มของเดฟเทคในงานดีเฟนส์เซอร์วิสเอเชีย 2016 ยานพาหนะดังกล่าวได้รับการตั้งชื่อตามตะขาบพิษที่พบในประเทศมาเลเซีย เอวี4 ลีปันบารา ได้รับการปรับแต่งเพื่อให้เป็นไปตามข้อกำหนดของมาตรฐานกองทัพมาเลเซีย รวมถึงการติดตั้งเครื่องยนต์ 300 แรงม้า, อัปเกรด และเสริมเกราะป้องกันสูงถึงสตาแนก 4569 ระดับ 3 และการติดตั้งของปืนแก็ตลิงเอ็ม134ดี-เอช

**ประจำการ**
ผู้ปฏิบัติการเฟิร์สวินในพื้นที่สีน้ำเงิน
# Thailand:
#* กองทัพบก - ได้มีการสั่งซื้อเฟิร์สวิน 21 คันเมื่อเดือนมีนาคม พ.ศ. 2555 มีการสั่งซื้อประมาณ 50 คันในปี พ.ศ. 2556 แหล่งที่มาของกองทัพบกไทยแสดงถึงความสนใจในเฟิร์สวิน-อี ที่มีขนาดเล็กลง การสั่งซื้ออื่นอีก 200 คันได้รับการยืนยัน โดยจะจัดส่งให้อย่างน้อย 18 คันต่อปี
#* กรมสอบสวนคดีพิเศษ - ได้สั่งซื้อเฟิร์สวินไมทราบจำนวนในเดือนตุลาคม พ.ศ. 2558
#* ตำรวจตระเวนชายแดนโดยสำนักงานตำรวจแห่งชาติ - ได้สั่งซื้อเฟิร์สวิน 46 คันเมื่อเดือนพฤษภาคม พ.ศ. 2565
# Malaysia:
#* กองทัพบกมาเลเซีย - วางแผนไว้ที่ 200 คัน หกคันแรกได้รับการสร้างสรรค์โดยบริษัทชัยเสรีที่โรงงานในจังหวัดปทุมธานีและจัดส่งไปยังประเทศมาเลเซียในช่วงไตรมาสแรกของ พ.ศ. 2559 ส่วนยานพาหนะที่เหลือจะผลิตภายใต้สัญญาอนุญาตโดยดีอาร์บี-ไฮคอมดีเฟนซ์เทคโนโลยี (เดฟเทค) ของมาเลเซีย ซึ่งมีการเรียกขานในชื่อเอวี4 ลีปันบารา
# Indonesia:
#* กองทัพบกอินโดนีเซีย - ไม่ทราบจำนวนในราชการ เปิดตัวครั้งแรกในงานครบรอบกองทัพอินโดนีเซีย พ.ศ. 2562
# Bhutan:
#* กองทัพภูฏาน - 15 คัน กับเฟิร์สวินรุ่นบังคับการ, เฟิร์สวิน II, เฟิร์สวิน เอทีวี และเฟิร์สวินรุ่นส่งกลับสายแพทย์ เพื่อใช้ในภารกิจรักษาสันติภาพในกรอบของสหประชาชาติ ภายใต้ภารกิจปฏิบัติการรักษาสันติภาพของสหประชาชาติในสาธารณรัฐแอฟริกากลาง (MINUSCA) ที่สาธารณรัฐแอฟริกากลาง และที่อื่น ๆ ทั่วโลก

**ประจำการในอนาคต**
# Philippines:
#* กองทัพบกฟิลิปปินส์ - มีแผนจะสั่งซื้อเฟิร์สวินจำนวน 900 คัน
# Pakistan:
#* กองทัพบกปากีสถาน - ได้สั่งซื้อเฟิร์สวินจำนวน 100 คัน

**อ้างอิง**

**แหล่งข้อมูลอื่น**
  Chaiseri Metal and Rubber Co., Ltd. date=2015-09-14 
หมวดหมู่:รถลำเลียงพลหุ้มเกราะไทย
หมวดหมู่:ยุทโธปกรณ์ของไทยในยุคหลังสงครามเย็น
หมวดหมู่:ยานพาหนะทหารไทย
หมวดหมู่:ชัยเสรีเม็ททอลแอนด์รับเบอร์